রিজভী বলেন, ৪৮ নম্বর ওয়ার্ড বনমালা এলাকা থেকে বিএনপিকর্মী জাকির, টঙ্গী থানা ছাত্রদল সহসভাপতি শাহাব উদ্দিন, ধূমকেতু স্কুলকেন্দ্রের এজেন্ট ডা. আব্দুল হামিদকে কেন্দ্রের ভেতর থেকে ডিবি পুলিশ গ্রেফতার করে নিয়ে গেছে। ৫৬নং ওয়ার্ড আরিচপুর সরকারি প্রাথমিক বিদ্যালয়কেন্দ্র কমিটির সদস্য কাজী শাহীনকে গ্রেফতার করা হয়েছে। স্থানীয় সংসদ সদস্যের বাড়ির কেন্দ্র নোয়াগাঁও এমএ মজিদ মিয়া উচ্চ বিদ্যালয়কেন্দ্রে প্রবেশের সময় এজেন্ট আলমগীর হোসেনকে গ্রেফতার করা হয়েছে।